สวัสดีค่ะ หนูอายุ 23 ปีหนูทานยาคุมแบบรายเดือนมาประมาณ 2-3 ปี แล้วกินเป็นประจำและกินเวลาเดิมทุกวันไม่เคยขาดหนูมีแฟนค่ะ แต่แฟนหนูทำงานอยู่ที่ต่างจังหวัด 3-4 เดือนจะได้เจอกันทุกครั้งที่เจอกันก็จะมีเพศสัมพันแต่ใส่ถุงยางทุกครั้งค่ะแต่ก็มีเพศสัมพันธ์น้อยครั้งมากแต่เมื่อเดือนที่แล้วกลับเมื่อวานซืนหนูมีเพศสัมพันธ์กับแฟนแบบไม่ได้ใส ถุงยาง ค่ะ แต่แฟนก็ไม่ได้เสร็จข้างในนะคะเขาเอาออกมาทำเองข้างนอกจนเขาเสร็จเองทั้ง 2 ครั้งเลยค่ะ ตั้งแต่คบกันมาทุกครั้งที่มีเพศสัมพันธ์ก็จะใส่ถุงยางตลอดมีแค่ 2 ครั้งที่ไม่ได้ใส่ถุงยาง มีโอกาสที่เสี่ยงจะท้องไหม คะ
สวัสดีค่ะ หากทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น แม้จะไม่ได้ใส่ถุงยางอนามัยร่วมด้วย โอกาสที่จะตั้งครรภ์ก็ถือว่ามีน้อยมากค่ะ อีกทั้งหากไม่ได้มีการหลั่งน้ำอสุจิในช่องคลอด โอกาสที่จะตั้งครรภ์ก็มีน้อยมากมาก ส่วนกรณีที่ใส่ถุงยางอนามัยร่วมด้วย โอกาสที่จะตั้งครรภ์ก็แทบไม่มีค่ะ